CELEX: 62005TN0037
Language: fi
Date: 2005-01-21 00:00:00
Title: Asia T-37/05: World Wide Tobacco España SA:n, 21.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/42
            
         World Wide Tobacco España SA:n, 21.1.2005 Euroopan yhteisöjen komissiota vastaan nostama kanne
   (Asia T-37/05)
   (2005/C 82/75)
   Oikeudenkäyntikieli: espanja
   World Wide Tobacco España, S.A., kotipaikka Madrid (Espanja), on nostanut 21.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Miguel Odriozola Alén, Marta Marañón Hermoso ja Adrian Emch, Madrid.
   Kantaja vaatii, että ensimmäisen oikeusasteen tuomioistuin
   
               1)
            
            
               alentaa komission 20.10.2004 tehdyn päätöksen 3 artiklassa WWT:lle määrätyn sakon määrää
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä asiassa kyseessä oleva päätös on sama kuin asiassa T-24/05, Standard Commercial ym. vastaan komissio. (1)
   
   Kantajan esittämän perusteet ovat samankaltaiset kuin edellä mainitussa asiassa esitetyt perusteet (yhdenvertaisuusperiaatteen loukkaaminen ja asetuksen N:o 1/2003 23 artiklan 2 kohdan rikkominen).
   Kantaja väittää erityisesti, että komissio sovelsi sakon perusmäärää laskiessaan kantajaan tiukempaa ehkäisevää kerrointa kuin muihin espanjalaisjalostajiin. Kantajan käyttäytymistä ei lisäksi voida lukea sen emoyritysten eli Trans-Continental Corporation Leaf Tobaccon, Standard Commercial Tobacco Corporationin ja Standard Commercial Corporationin syyksi.
   Kantaja väittää myös, että sakkojen laskennassa noudatettavia suuntaviivoja ei ole noudatettu ja että perustellun luottamuksen periaatetta on loukattu, koska komissio ei pitänyt lieventävänä asianhaarana sitä, että kyseessä on ensimmäinen kerta, kun raakatupakka-alaa tutkitaan, että kantaja päätti rikkomiset komission ensimmäisestä asiaan puuttumisesta lähtien ja että sopimuksia ei sovellettu vuosina 1996 ja 1997.
   
      (1)  Ei vielä julkaistu EUVL:ssä.